****

Keskkonnaamet teatab Tootsi turvas OÜ Ohepalu turbatootmisala turba kaevandamise loa taotluse keskkonnamõju hindamise (edaspidi KMH) programmi avaliku väljapaneku ja avaliku arutelu toimumisest.

Kavandatava tegevuse eesmärk on turba kaevandamise taastamine endisel Ohepalu turbatootmisalal (varem nimetatud ka Põriku või Tapa tootmisala). Taotletav Ohepalu turbatootmisala mäeeraldis asub Lääne-Viru maakonnas Tapa vallas Tõõrakõve külas Loobu metskond 54 katastriüksusel. Keskkonnaamet algatas kavandatavale tegevusele KMH 20.02.2012 kirjaga nr V 10-5/12/2805-7.

Kavandatava tegevuse arendaja on Tootsi turvas OÜ (registrikood 10021374; aadress Papiniidu tn 5-Büroomaja 1 Pärnu, Pärnu Pärnumaa 80010; kontaktisik Evelin Krekker, telefon 52 05 916 , e-post evelin.krekker@tootsiturvas.ee). Otsustaja on Keskkonnaamet (kontaktisikud on Camilla Kastein, telefon 5694 0905, e-post Camilla.kastein@keskkonnaamet.ee ja Liis Jääger, telefon 5656 4094, e-post liis.jaager@keskkonnaamet.ee). KMH ekspert on MAVES OÜ (registrikood 10097377; aadress Marja 4D, 10617 Tallinn; juhtekspert on Karl Kupits, telefon 509 3437, e-post karl@maves.ee).

**KMH programmiga saab tutvuda 08.06-24.06.2020 (k.a.)** Keskkonnaameti veebilehel www.keskkonnaamet.ee (alalehel uudised, pressiinfo) ja tööpäeviti Tapa Vallavalitsuses (aadress Pikk 15, 45106 Tapa). **Kirjalikke ettepanekuid, vastuväiteid ja küsimusi KMH programmi kohta saab esitada kuni 24.06.2020 (k.a.) otsustaja kontaktidel – Pargi 15, Jõhvi või e-posti aadressil info@keskkonnaamet.ee.**

Tulenevalt riigis valitsevatest nõuetest palume terviseohutuse tagamiseks end arutelule eelregistreerida, edastades e-kirja aadressile [camilla.kastein@keskkonnaamet.ee](mailto:camilla.kastein@keskkonnaamet.ee) hiljemalt 26.06.2020.

**KMH programmi avalik arutelu toimub 29.06.2020 kell 16.00 Tapa kultuurikojas (aadress Kesk 4, Tapa, 45106 Lääne-Viru maakond).**